Številka: 110-15/2023-6201-1

Datum: 23.11.2023

Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1 in [114/23](http://www.uradni-list.si/1/objava.jsp?sop=2023-01-3325)) in tretjega odstavka 70. člena Zakona o javnih uslužbencih (Uradni list RS, št. [56/02](https://www.tax-fin-lex.si/Dokument/Podrobnosti?rootEntityId=E_a3b8a296-7f18-4130-8149-31e4748672e0), [110/02 - ZDT-B](https://www.tax-fin-lex.si/Dokument/Podrobnosti?rootEntityId=aE_d2d04550-7107-45c0-af89-4ecb8d04f868), [2/04 - ZDSS-1](https://www.tax-fin-lex.si/Dokument/Podrobnosti?rootEntityId=aE_46c00175-6b13-4616-9ebe-86d366a1c5fb), [50/04 - ZPol-C](https://www.tax-fin-lex.si/Dokument/Podrobnosti?rootEntityId=aE_e462ebcc-e3d8-4aaf-a435-4a0722e2f196), [23/05](https://www.tax-fin-lex.si/Dokument/Podrobnosti?rootEntityId=aE_dfce6efb-7998-4cd6-8760-57c93b9f2810), [62/05 - odl. US](https://www.tax-fin-lex.si/Dokument/Podrobnosti?rootEntityId=aE_3668c59b-c09c-4d79-8f46-b7f583689d17), [75/05 - odl. US](https://www.tax-fin-lex.si/Dokument/Podrobnosti?rootEntityId=aE_06e047bd-307f-4f3b-96d9-feb094d2f85d), [113/05](https://www.tax-fin-lex.si/Dokument/Podrobnosti?rootEntityId=aE_7019b6ba-cd39-476d-bbad-29989f221174), [21/06 - odl. US](https://www.tax-fin-lex.si/Dokument/Podrobnosti?rootEntityId=aE_59350470-1ab3-4f10-8815-4d54da66725e), [68/06 - ZSPJS-F](https://www.tax-fin-lex.si/Dokument/Podrobnosti?rootEntityId=aE_25a437fd-ffdf-47d3-b736-a7919d1cd500), [131/06 - odl. US](https://www.tax-fin-lex.si/Dokument/Podrobnosti?rootEntityId=aE_0473edaa-ee41-4c26-a55e-98ea495c6105), [33/07](https://www.tax-fin-lex.si/Dokument/Podrobnosti?rootEntityId=aE_a52486d8-e366-4f30-bf08-182f9b154a7c), [65/08](https://www.tax-fin-lex.si/Dokument/Podrobnosti?rootEntityId=8e274b74-7dbe-4de2-aa53-f01ba3576eeb), [69/08 - ZTFI-A](https://www.tax-fin-lex.si/Dokument/Podrobnosti?rootEntityId=37d21f5b-9e5f-4890-a806-654030b36301), [69/08 - ZZavar-E](https://www.tax-fin-lex.si/Dokument/Podrobnosti?rootEntityId=61289b6c-ff44-485c-8762-bf597837dc11), [40/12 - ZUJF](https://www.tax-fin-lex.si/Dokument/Podrobnosti?rootEntityId=02f688e8-a2f1-40c8-978c-ea6de61d093b), [63/13 - ZS-K](https://www.tax-fin-lex.si/Dokument/Podrobnosti?rootEntityId=d5ebfc55-bafe-4b8c-a138-9614a8b9daee), [158/20 - ZIntPK-C](https://www.tax-fin-lex.si/Dokument/Podrobnosti?rootEntityId=d9fa21c9-3fd4-4494-8483-23a071b5ae70), [202/21](http://www.uradni-list.si/1/objava.jsp?sop=2021-01-4069) – odl. US, [3/22](http://www.uradni-list.si/1/objava.jsp?sop=2022-01-0014) – ZDeb -v nadaljevanju ZJU),

Upravna enota Ajdovščina,Vipavska cesta 11 b, 5270 Ajdovščina, objavlja 1 prosto uradniško delovno mesto za **določen čas,** **s krajšim delovnim časom**  **4 ure dnevno** **oz. 20 ur tedensko do 31. 8. 2024,** za čas nadomeščanja javne uslužbenke s krajšim delovnim časom

SVETOVALEC (šifra DM 83) v Oddelku za upravne notranje zadeve – M/Ž

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* opravljen strokovni izpit iz upravnega postopka (če ga kandidat nima, ga lahko opravi naknadno),
* znanje uradnega jezika,
* državljanstvo Republike Slovenije,
* ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev,
* zoper njega ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Naloge delovnega mesta:

- vodenje upravnih postopkov v upravnih zadevah na prvi stopnji,

- opravljanje upravnih in drugih nalog podobne zahtevnosti,

- odločanje v upravnih zadevah v skladu s pooblastili.

Izbrani kandidat bo opravljal delo v Oddelku za upravne notranje zadeve in sicer na upravnem področju zadev tujcev.

Pri izbranem kandidatu se bo preverjalo ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit iz upravnega postopka, v skladu s tretjim odstavkom 31. člena Zakona o splošnem upravnem postopku, opraviti najkasneje v treh mesecih od sklenitve delovnega razmerja.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi.

Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo kandidata o vseh dosedanjih zaposlitvah, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, kratko opiše delo z navedbo stopnje/ravni zahtevnosti delovnega mesta, ki ga je opravljal pri tem delodajalcu;

3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

4. pisno izjavo, da za namen javne objave dovoljuje Upravni enoti Ajdovščina pridobitev podatkov iz 3. točke iz uradnih evidenc.

V primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, na podlagi razgovora s kandidati oziroma s pomočjo drugih metod preverjanja strokovne usposobljenosti kandidatov.

Z izbranim kandidatom bo sklenjena pogodba o zaposlitvi za določen čas, s krajšim delovnim časom 4 ure dnevno oz. 20 ur tedensko, za čas nadomeščanja javne uslužbenke s krajšim delovni časom zaradi starševstva. Izbrani kandidat ne bo imenovan v naziv, pravice oziroma dolžnosti mu bodo določene glede na uradniški naziv svetovalec III (31. plačni razred oz. 1.492,62 EUR bruto za polni delovni čas). Izbran kandidat bo delo opravljal v prostorih Upravne enote Ajdovščina, Vipavska cesta 11b, 5270 Ajdovščina.

Kandidat vloži prijavo v pisni obliki na **priloženem obrazcu za zaposlitev**, ki jo pošlje v zaprti ovojnici z označbo »za javno objavo svetovalec« na naslov: Upravna enota Ajdovščina, Vipavska 11b, 5270 Ajdovščina in sicer v roku **5 dni po objavi** na spletišču državne uprave, portalu GOV.SI, <https://www.gov.si/zbirke/delovna-mesta/> in Zavodu RS za zaposlovanje. Za pisno obliko prijave se šteje tudi elektronska oblika, poslana **na elektronski naslov**: ue.ajdovscina@gov.si, pri čemer veljavnost prijave ni pogojena z elektronskim podpisom.

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire.

Informacije o objavi prostega delovnega mesta posreduje Ana Kobal, tel. 05 43 43 264, o delovnem področju pa Bojana Lavrenčič, tel. 05 36 43 208.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Bojana Lavrenčič

v. d. načelnika

Priloga:

- obrazec z izjavami za zaposlitev

Poslati:

* objava na portal GOV.SI,
* objava na Zavodu RS za zaposlovanje